Κόπα Αμέρικα 2021

Το Κόπα Αμέρικα 2021 ήταν η 47η έκδοση του Κόπα Αμέρικα, του διεθνούς πρωταθλήματος ποδοσφαίρου που διοργανώνεται από την ΚΟΝΜΕΜΠΟΛ. Η διοργάνωση ήταν να λάβει χώρα στην Κολομβία και στην Αργεντινή το 2020, αλλά αναβλήθηκε για το 2021 λόγω της επιδημίας εξαιτίας του COVID-19, και μετά ήταν να πραγματοποιηθεί από τις 11 Ιουνίου μέχρι τις 11 Ιουλίου 2021, και θα ήταν η πρώτη φορά που θα πραγματοποιούταν σε περισσότερες από μία χώρες από το 1983, και η πρώτη φορά που θα φιλοξενούταν σε δυο χώρες, αλλά η πρώτη αποκλείστηκε από διοργανώτρια λόγω αναταραχών στη χώρα και η δεύτερη λόγω έξαρσης (νέου κύματος) της επιδημίας εξαιτίας του COVID-19 στη χώρα, με αποτέλεσμα η ΚΟΝΜΕΜΠΟΛ να ορίσει νέα διοργανώτρια χώρα τη Βραζιλία.Από το 2020 και μετά η διοργάνωση έχει οριστεί να πραγματοποιείται κάθε τέσσερα χρόνια, με την επόμενη διοργάνωση να είναι προγραμματισμένη να λάβει χώρα το 2024.Η Βραζιλία ξεκίνησε το τουρνουά, εκτός από διοργανώτρια, και ως κάτοχος του προηγούμενου τίτλου, έχοντας κερδίσει τον ένατο τίτλο της το 2019, αλλά απέτυχε στον τελικό χάνοντας με 1–0 από την Αργεντινή στο Μαρακανά, ενώ στο μικρό τελικό, που διεξήχθη μια μέρα νωρίτερα, η Κολομβία επικράτησε με 3–2 έναντι του Περού με γκολ στο τελευταίο λεπτό.

 Στις 1 Ιουνίου 2021 η κυβέρνηση της Βραζιλίας και η Συνομοσπονδία Ποδοσφαίρου Βραζιλίας ανακοίνωσαν τις Μπραζίλια, Κουιαμπά, Γκοϊάνια και Ρίο ντε Τζανέιρο ως διοργανώτριες πόλεις, στα εξής 4 γήπεδα: Μαρακανά, Μανέ Γκαρίνσα, Αρένα Παντανάλ και Ολυμπιακό Στάδιο Πέντρο Λουντοβίκο. Στις 2 Ιουνίου η Συνομοσπονδία Ποδοσφαίρου Βραζιλίας αποφάσισε και τη χρήση του Ολυμπιακού Σταδίου Νίλτον Σάντος στο Ρίο ντε Τζανέιρο. Η έναρξη θα γίνει στις 13 Ιουνίου στο Μανέ Γκαρίνσα και ο τελικός θα γίνει στις 10 Ιουλίου στο Μαρακανά. Το πρόγραμμα των αγώνων ανακοινώθηκε στις 3 Δεκεμβρίου 2019, ενώ οι ημερομηνίες και ώρες διεξαγωγής τους στς 4 Μαρτίου 2020. Στις 17 Μαρτίου 2020 η διοργάνωση του τουρνουά αναβλήθηκε για το 2021 και στις 13 Αυγούστου 2020 ανακοινώθηκαν νέες ώρες και ημερομηνίες αγώνων. Το πρόγραμμα άλλαξε μετά την αποχώρηση του Κατάρ και της Αυστραλίας και το νέο πρόγραμμα ανακοινώθηκε στις 15 Μαρτίου 2021. Νέο πρόγραμμα ανακοινώθηκε στις 2 Ιουνίου 2021 λόγω των αλλαγών στις τοποθεσίες διεξαγωγής.Όλοι οι αγώνες από κάτω είναι σε ώρες Βραζιλίας (UTC−3): σε ώρα Ελλάδας είναι 6 ώρες μετά την αναγραφόμενη ώρα. Οι τέσσερις πρώτες ομάδες από κάθε όμιλο προκρίνονται στα προημιτελικά. Κριτήρια σε περίπτωση ισοβαθμίαςΟι θέσεις των ομάδων στη φάση των ομίλων βγαίνουν ως εξής (Άρθρο Κανονισμών 10.6): Περισσότεροι βαθμοί σε όλους τους αγώνες της ομάδας στους ομίλους (3 βαθμοί για νίκη, 1 για ισοπαλία, 0 για ήττα); Καλύτερη διαφορά τερμάτων σε όλους τους αγώνες της ομάδας στους ομίλους; Μεγαλύτερος αριθμός τερμάτων σε όλους τους αγώνες της ομάδας στους ομίλους; Περισσότεροι βαθμοί στον μεταξύ τους αγώνα στους ομίλους (ανάμεσα σε δύο ομάδες μόνο); Καλύτερη διαφορά τερμάτων στον μεταξύ τους αγώνα στους ομίλους (ανάμεσα σε δύο ομάδες μόνο); Μεγαλύτερος αριθμός τερμάτων στον μεταξύ τους αγώνα στους ομίλους (ανάμεσα σε δύο ομάδες μόνο); Περισσότεροι πόντοι δίκαιου παιχνιδιού (fair play) σε όλους τους αγώνες του ομίλου (μόνο μία από τις 5 ποινές αντιστοιχίζεται σε κάθε παίκτη της ομάδας σε κάθε αγώνα): Κλήρωση. Όσον αφορά τη νοκ-άουτ φάση, αν ένας αγώνας έρθει ισοπαλία μετά από 90 λεπτά: στους προημιτελικούς, στους ημιτελικούς και στον μικρό τελικό δε θα υπάρχει παράταση, αλλά κατευθείαν η διαδικασία των πέναλτι (Κανονισμοί Άρθρου 9.3), στον τελικό θα υπάρχει παράταση και ο αγώνας θα κριθεί στη διαδικασία των πέναλτι μόνο στην περίπτωση που υπάρχει ισοπαλία και μετά την παράταση (Κανονισμοί Άρθρου 9.4). Επίσημη ιστοσελίδα του Κόπα Αμέρικα, (Αγγλικά) (Ισπανικά) (Πορτογαλικά) Επίσημη ιστοσελίδα της ΚΟΝΜΕΜΠΟΛ, (Ισπανικά) (Πορτογαλικά)